ᱢᱚᱝᱜᱚᱞ ᱨᱟᱡᱽᱯᱟᱴ

ᱢᱚᱝᱜᱚᱞ ᱨᱟᱡᱽᱯᱟᱴ ᱫᱚ ᱱᱟᱜᱟᱢ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱟᱢᱨᱟᱡᱚ ᱛᱟᱦᱮᱸ ᱠᱟᱱᱟ᱾ ᱯᱩᱨᱵᱚ ᱮᱥᱤᱭᱟ ᱱᱤᱛᱟᱜ ᱢᱚᱝᱜᱚᱞᱤᱭᱟ ᱠᱷᱚᱱ ᱮᱛᱮᱦᱚᱵ ᱠᱟᱛᱮ ᱡᱟᱯᱟᱱ ᱥᱟᱹᱢᱩᱫ ᱠᱷᱚᱱ ᱯᱩᱨᱩᱵ ᱭᱩᱨᱩᱯ ᱫᱷᱟᱹᱵᱤᱡ ᱯᱟᱥᱱᱟᱣ ᱞᱮᱱᱟ ᱱᱚᱣᱟ ᱨᱟᱡᱽᱯᱟᱴ ᱫᱚ,ᱩᱛᱛᱚᱨ ᱨᱮ ᱥᱟᱭᱵᱮᱨᱤᱭᱟ ᱯᱩᱨᱵᱚ ᱟᱨ ᱫᱚᱠᱷᱤᱱ ᱥᱤᱧᱚᱛ ᱨᱮᱭᱟᱜ ᱩᱯᱚᱢᱚᱦᱟᱫᱤᱥᱚᱢ ᱦᱟᱹᱵᱤᱡ ᱯᱟᱥᱱᱟᱣ ᱞᱮᱱᱟ᱾ᱫᱚᱠᱷᱤᱱ ᱯᱩᱨᱵᱚ ᱮᱥᱤᱭᱟ ᱨᱮ ᱡᱟᱨᱯᱟ ᱠᱚ ᱮᱦᱚᱵ ᱞᱮᱫᱼᱟ ᱟᱨ ᱤᱨᱟᱱ ᱢᱟᱞᱵᱷᱩᱢ ᱡᱤᱛᱠᱟᱹᱨ ᱠᱟᱛᱮ ᱞᱮᱵᱟᱱᱴ ᱥᱟᱣ ᱠᱟᱨᱯᱟᱛᱷᱤᱭᱟᱱ ᱵᱩᱨᱩ ᱫᱷᱟᱹᱵᱤᱡ ᱯᱩᱥᱪᱤᱢ ᱥᱮᱫ ᱮ ᱥᱮᱴᱮᱨ ᱞᱮᱱᱟ᱾

ᱛᱟᱞᱢᱟ ᱨᱮ ᱠᱤᱪᱷᱩᱜᱟᱱ ᱡᱚᱱᱚᱡᱟᱛᱤ ᱠᱚ ᱢᱤᱫ ᱠᱟᱛᱮ ᱱᱚᱣᱟ ᱨᱟᱡᱽᱯᱚᱱᱚᱛ ᱨᱮᱭᱟᱜ ᱮᱛᱮᱦᱚᱵ ᱞᱮᱱᱟ,ᱡᱮᱢᱩᱡᱤᱱᱣᱟᱜ ᱟᱹᱭᱩᱨ ᱛᱮ ᱑᱒᱐᱖ ᱥᱟᱹᱦᱤᱛ ᱨᱮ ᱪᱟᱝᱜᱤᱡ ᱠᱷᱟᱱ ᱧᱩᱛᱩᱢ ᱛᱮ ᱢᱤᱫ ᱵᱟᱹᱭᱥᱤ ᱩᱨᱩᱢ ᱮᱱᱟ᱾ ᱩᱱᱤᱭᱟᱜ ᱥᱟᱥᱚᱱ ᱟᱨ ᱩᱱᱤᱭᱟᱜ ᱵᱤᱨᱟᱹᱫᱟᱹᱞᱤ ᱠᱚᱣᱟᱜ ᱥᱟᱥᱚᱱ ᱨᱮ ᱨᱟᱡᱽᱯᱚᱱᱚᱛ ᱫᱚ ᱟᱹᱰᱤ ᱞᱚᱜᱚᱱ ᱩᱛᱱᱟᱹᱣ ᱞᱮᱱᱟ ᱡᱟᱦᱟᱸᱭ ᱠᱚ ᱫᱚ ᱥᱟᱱᱟᱢ ᱥᱮᱫ ᱨᱮ ᱜᱮ ᱥᱮᱱᱟᱯᱷᱟᱹᱫ ᱠᱚ ᱵᱷᱮᱡᱟ ᱞᱮᱫ ᱠᱚᱣᱟ᱾ ᱢᱟᱨᱟᱝ ᱡᱮᱜᱮᱛ ᱨᱮᱭᱟᱜ ᱵᱤᱨᱫᱟᱹᱜᱟ ᱫᱚ ᱨᱟᱡᱽᱯᱚᱱᱚᱛ ᱫᱚ ᱯᱩᱨᱩᱵ ᱠᱷᱚᱱ ᱯᱚᱥᱪᱤᱢ ᱟᱨ ᱯᱨᱚᱥᱟᱱᱛᱚ ᱢᱚᱦᱟᱥᱟᱜᱚᱨ ᱨᱮᱭᱟᱜ ᱯᱤᱞᱤᱯᱷᱤᱠᱥ ᱥᱟᱞᱟᱜ ᱥᱮᱞᱮᱫ ᱞᱮᱱᱟ ᱡᱟᱦᱟᱸ ᱞᱟᱹᱜᱤᱫ ᱭᱩᱨᱮᱥᱤᱭᱟ ᱨᱮ ᱵᱮᱯᱟᱨ, ᱫᱩᱨᱤᱵᱽ ᱟᱨ ᱩᱭᱦᱟᱹᱨ-ᱦᱩᱫᱤᱥ ᱨᱮ ᱞᱟᱦᱟᱱᱛᱤ ᱦᱩᱭ ᱞᱮᱱᱟ᱾

ᱵᱤᱨᱟᱹᱫᱟᱹᱞᱤ ᱤᱫᱤ ᱠᱟᱛᱮ ᱨᱟᱡᱽᱯᱚᱱᱚᱛ ᱫᱚ ᱦᱟᱹᱴᱤᱧ ᱮᱦᱚᱱ ᱮᱱᱟ,ᱚᱡᱮ ᱫᱚ ᱛᱟᱦᱮᱸ ᱠᱟᱱᱟ ᱪᱮᱝᱜᱮᱡ ᱠᱷᱟᱱ ᱨᱮᱱ ᱜᱚᱲᱚᱢ ᱜᱤᱫᱽᱨᱟᱹ ᱠᱤᱱ ᱵᱤᱵᱟᱹᱫ ᱞᱮᱫᱼᱟ ᱨᱟᱡᱽᱯᱟᱴ ᱫᱚ ᱟᱡ ᱨᱮᱱ ᱠᱚᱲᱟ ᱟᱨ ᱯᱩᱭᱞᱩ ᱵᱤᱨᱟᱹᱫᱟᱹᱞᱤ ᱚᱜᱮᱫᱮᱭ ᱴᱷᱮᱱ ᱠᱷᱚᱱ ᱦᱟᱛᱟᱣ ᱦᱩᱭᱩᱜᱼᱟ ᱥᱮ ᱟᱡ ᱴᱷᱮᱱ ᱠᱷᱚᱱ ᱾ ᱚᱝᱜᱮᱫᱮᱭ ᱟᱨ ᱪᱟᱜᱟᱛᱟᱭᱤᱰ ᱜᱟᱫᱮᱞ ᱠᱚ ᱢᱩᱫ ᱨᱮ ᱞᱟᱹᱲᱦᱟᱹᱭ ᱛᱟᱭᱚᱢ ᱴᱩᱞᱩᱭᱤᱰ ᱠᱚ ᱫᱚ ᱠᱚ ᱫᱟᱲᱮ ᱞᱮᱱᱟ ᱢᱮᱱᱠᱷᱟᱱ ᱴᱩᱞᱩᱭᱤ ᱨᱮᱱ ᱵᱤᱨᱟᱹᱫᱟᱹᱞᱤ ᱠᱚ ᱢᱩᱫ ᱨᱮ ᱵᱤᱵᱟᱹᱫ ᱛᱚᱝᱜᱮ ᱞᱮᱱᱟ᱾ ᱨᱟᱡᱽᱯᱟᱴ ᱫᱚ ᱢᱤᱫ ᱫᱤᱥᱚᱢ ᱯᱟᱥᱱᱟ ᱠᱟᱹᱢᱤᱦᱚᱨᱚ ᱟᱯᱱᱟᱨᱟᱭ ᱥᱮ ᱚᱱᱟ ᱨᱮᱱ ᱡᱟᱡᱟᱵᱚᱨ,ᱚᱛᱼᱫᱩᱵᱟᱹᱣᱟᱱ ᱡᱤᱭᱚᱱᱼᱦᱚᱨᱚ ᱪᱟᱞᱟᱣᱟᱭ,  ᱱᱚᱱᱟ ᱜᱮ ᱢᱟᱨᱟᱝ ᱚᱢᱮ ᱫᱚ ᱛᱟᱦᱮᱸ ᱠᱟᱱᱟ ᱞᱟᱹᱲᱦᱟᱹᱭ ᱨᱮᱱᱟᱜ᱾